ফাঁস হল রাশিয়ার ধন কুবেরদের সিক্রেট মিশন

ওয়েব ডেস্ক: নিজেদের কারখানা থেকে রাশিয়ান সেনাদের বিস্ফোরক তৈরীর সামগ্রী সরবরাহ করছে রাশিয়ার বিলিয়নিরা। ইউক্রেনের বিরুদ্ধে যুদ্ধ জারি রাখতে রাশিয়ার কোন অসুবিধা না হয় সেই জন্যই । রয়টার্স শনাক্ত করেছে এরকম পাঁচটি রাসায়নিক কোম্পানি। যেগুলোর মালিকানায় শেয়ার রয়েছে পশ্চিমী নিষেধাজ্ঞা দেওয়া পাঁচ ব্যক্তির।

সামাজিকভাবে ব্যক্তিত্ব ধরে রেখে অগোচরে কি করছেন রাশিয়ান কোটিপতিরা। ইউক্রেনের যুদ্ধে কতটা ভয়ংকর ভূমিকা রাখছেন এই বিলিয়নীরা। ‌রাসায়নিক কারখানা বানিয়ে কিংবা রাসায়নিক কারখানা কিনে নিয়ে ইউক্রেনের বিরুদ্ধে ক্রমাগত আগ্রাসন জারি রাখার জন্য ভ্লাদিমির পুতিনকে সহযোগিতা করছেন তাঁরা।

আরও পড়ুন: আফগানিস্তান-পাকিস্তান উত্তেজনা! সীমান্তে কি বড় ধরনের সংঘর্ষের আশঙ্কা?

শুধু তাই নয়, এও জানা যাচ্ছে যে এই প্রতিষ্ঠানগুলি সাধারণ মানুষের প্রয়োজন এমন রাসায়নিক সরবরাহ করে মোটা অংকের অর্থ যেমন হাতিয়ে নিচ্ছে ঠিক তেমনভাবেই সারও বিক্রি করছে। অন্য সব কোম্পানির মত তাঁরা সাধারণ মানুষের হয়ে কাজ করছে। তবে এটা মনে হচ্ছে খালি চোখে। আসলে এসবের আড়ালে তাদের মূল ব্যবসা হল যুদ্ধক্ষেত্রে।

রাশিয়ান সেনাবাহিনী কোথা থেকে সব থেকে বেশি অস্ত্র তৈরীর উপকরণ পায় তা খতিয়ে দেখেছে রয়টার্স। আর সেখান থেকেই দেখা যায় যে, প্রায় ছয় লাখের বেশি রেলওয়ে শিপমেন্টে গেছে। ঠিক যেখানে ছিল বিস্ফোরক কেমিক্যাল। যা দিয়ে ইউক্রেনে অগ্রাসন চালানোর জন্য অস্ত্র বানিয়েছে মস্কো। তবে রাশিয়া ইউক্রেন যুদ্ধ সারা পৃথিবীর কাছে বর্তমানে ভাবনার বিষয় হয়েছে। এই যুদ্ধ কোথায় যায় তা ভবিষ্যৎ বলবে।